stanford-oval/wikipedia huggingface dataset:
Leivonnainen

Erilaisia leivonnaisia.
Leivonnainen on leipomalla tehty jauhopohjainen ruokatuote. Leivonnainen voi olla makea tai suolainen, mutta nimitystä käytetään yleisimmin makeista leivonnaisista. Jotkin leivonnaiset ovat saavuttaneet perinneruoan aseman. Pientä leivonnaista sanotaan leivokseksi. Kahvin tai muun juoman kanssa usein syötyjä leivonnaisia sanotaan kahvileiviksi
Tietyt leivonnaiset liittyvät kiinteästi johonkin ajankohtaan. Esimerkiksi Suomessa syödään laskiaisena perinteisesti laskiaispullia, vappuna tippaleipiä ja jouluna piparkakkuja.
Useat leivonnaiset ovat saaneet nimensä jonkun henkilön mukaan tai ovat tulleet tunnetuksi yksittäisten tapausten johdosta. Aleksanterinleivos sai nimensä Aleksanteri I:n vierailtua Turussa. Pavlova-leivos taas sai nimmensä venäläisen ballerinan Anna Pavlovan herätettyä ihastusta australialaisessa keittiömestarissa. Sacherkakun kehitti itävaltalainen Franz Sacher. Myöhemmin kakusta kehitettiin pienempi versio, Sacherleivos. Napoleoninleivos oli nimetty alun perin kotikaupunkinsa Napolin mukaan ja myöhemmin se muotoutui Ranskassa muotoon Napoleon. Eräs tietyn henkilön mukaan nimetty leivonnainen on myös Runebergintorttu. Ranskasta peräisin oleva Bebe-leivos tuli tunnetuksi Suomessa, kun vaasalainen Svenssonin konditoria alkoi valmistaa sitä. Suklaakakun eräs muoto on Ruotsissa 1970-luvulla syntynyt mutakakku. Pienempiä suklaaleivonnaisia ovat esimerkiksi Yhdysvalloista peräisin olevat browniet. Yhdysvalloista ovat peräisin myös muffinssit ja kuppikakut. Kahvikakkuihin kuuluu hedelmäkakku, jonka englantilaisversio sopii joulupöytään. Lähi-idässä perinteisesti tunnettu leivos baklava syntyi Assyriassa 800-luvulla ja levittäytyi lopulta Balkanin niemimaalle saakka. Kreikassa leivokseen alettiin käyttää filotaikinaa. Esimerkki Lähi-idän leivonnaisista ovat jogurttipohjaiset pitsimäiset sahramileivonnaiset, jotka koristellaan pistaasipähkinöiden, tillin ja sokerin seoksella. Kaakkois-Aasiassa leivonnaisiin käytetään yleensä riisijauhoja ja kookosmaitoa. Thaimaassa käytetään paljolti myös tapiokajauhoja ja palmusokeria. Eräs kakkumuoto on juustokakku, josta on esimerkki japanilainen valkosuklaata sisältävä juustokakku.
Suolaisiin leivonnaisiin kuuluu monenlaisia piiraita, kuten ranskalainen kinkkupiiras quiche lorraine Suolaisista piirakoista on esimerkki myös tanskalainen voileipäkakkumainen smörrebröd-lohipiirakka. Varsinaisia voileipäkakkuja on monenlaisia, kuten vege-keikauskakku Marokossa tunnetaan lehtitaikinasta tehty pastilla-piiras, joka on usein juhlaruoka. Jotkut suolaiset leivonnaiset sisältävät juustoa. Ranskassa syntyi vehnäjauhoista tehdyt sämpylämäiset juustopallolevonnaiset, joiden pohjalta Brasiliassa ryhdittiin tekemään juustopalloleivonnaisia tapiokajauhoista. Juustoisia pikkuleipiä ovat myös täytetyt pepperoni-juustokeksit.
Yleisiä leivonnaisia

| 0 | 1 | 2 |
| --- | --- | --- |
|  Donitsi  Mansikkatorttu  Mokkapalat  Munkki  Kakku  Karjalanpiirakka  |  Korvapuusti  Lihapiirakka  Pannukakku  Piirakka  Piparkakku  Pulla  |  Rinkeli  Tippaleipä  Torttu  Tuulihattu  Juustokakku  |
Aiheesta muualla

Kuvia tai muita tiedostoja aiheesta Leivonnainen Wikimedia Commonsissa
Satama (Vaasa)

| Satama> Hamnet |
| --- | --- |
 Kaupungin kartta, jossa Satama korostettuna.
Kaupunki:  Vaasa
Suurpiiri:  Vaskiluodon suuralue
Kaupunginosa nro:  12
Väkiluku:  24 (31.12.2015)
Postinumero(t):  65170
Lähialueet:  Sokeri, Niemeläntie
Satama (ruots. Hamnet) on Vaasan kaupungin 12. kaupunginosa ja Vaskiluodon suuralueella, saaren eteläosassa sijaitseva tilastollinen pienalue. Siellä sijaitsee kaikki Vaasan sataman toiminnot. Lisäksi Vaskiluodon voimalaitos sekä kylpylä Tropiclandia kuuluu Vaasan tilastoaluejaon mukaan Sataman pienalueelle.
Vuonna 2015 Sataman alueella asui 24 ihmistä.
Dualismi (filosofia)

Filosofi
Luettelo filosofeista
Luettelo filosofian osa-alueista, koulukunnista ja opeista
Filosofian teemasivu
Filosofian tietosanakirja
Dualismi (latinan sanasta duo ’kaksi’) on uskomus kahtalaisuudesta tai kahtiajaosta. Filosofiassa dualismilla tarkoitetaan kaksijakoista käsitystä todellisuudesta.
Taolaisuudessa jin ja jang -kuvio symboloi luonnon ja taolaisuuden dualismia.
Filosofiassa, tarkemmin ontologiassa, dualismilla tarkoitetaan kahden itsenäisen alkuperusteen eli substanssin totenapitämistä/olemassaoloa. Yleensä tällä viitataan maailman kaksijakoisuuteen hengen ja materian välillä. Näin ajatteli muun muassa René Descartes. Maailmassa voidaan näin ajatella olevan niin henkeä kuin materiaa. Vaikka perinteisesti henkisen puolen on ajateltu liittyvän jollakinlailla jumaluuteen, voidaan sillä käsittää myös maailman abstraktit ilmiöt ottamatta kantaa siihen, ohjaako jokin niitä tai mistä antimateria on peräisin. Abstraktioihin voidaan laskea myös tunteet erotettuina fyysisistä reaktioista. Maailman kaksijakoisuuden voidaan ajatella ulottuvan siis myös tunteen ja järjen vastakohtaan.
Uskonnonfilosofiassa dualismilla tarkoitetaan kahden yhtä alkuperäisen alkuolennon tai alkuvoiman, usein hyvän ja pahan, totenapitämistä/olemassaoloa.
Dualismin vastakohta on monismi, yhtenäisyyden oppi, sekä joskus myös pluralismi eli monijakoinen todellisuuskäsitys, useiden alkuperusteiden totenapitäminen.
Fysiikka ja metafysiikka

Länsimaisen dualismin juuret ovat antiikin Kreikan ajattelussa sekä tiedeyhteisöissä. Tällöin dualistista maailmankatsomusta ei juurikaan kyseenalaistettu. Tämän aikaiset luonnontieteilijätkin olettivat lausunnoissaan antimaterian, yleensä jonkinlaisen alkuvoiman tai jumaluuden olemassaolon, mutta ilmoittivat tutkivansa mieluummin materiaa. Filosofian piirissä antimaterian sekä materian suhteesta on käyty keskustelua vuosituhannet; ovatko substanssit rinnakkaiset vai tulisiko toinen olevista olettaa hallitsevaksi, onko toinen substansseista alkuperäisempi kuin toinen ja ovatko ne syntyneet toisistaan vai itsenäisesti. Lisäksi keskustelua on käyty niiden vaikutuksista toisiinsa. Mikäli substanssit toimivat eri tasoilla, vaikuttavatko ne toisiinsa ja miten. Näin saivat alkunsa termit fysiikka ja metafysiikka kuvaamaan materian tutkimuksen ja antimaterian tutkimuksen välistä eroa. Aristoteles käytti pian eriytyvistä tieteenaloista nimityksiä ontologia (eli olemassaolon ja olemassa olevan tutkiminen) sekä teologia (eli jumalan ja jumalallisten asioiden tutkiminen ja jumalalliseen liittyvät kysymykset). Näitä hän käsitteli teoksessaan Metafysiikka.
Hyvin tyypillinen idealistinen oppi maailman kaksijakoisuudesta on Platonin ideaoppi, jossa muuttumaton antimateria nostetaan maailman hallitsevaksi voimavaraksi. Vaikka Platon puhuu kahdesta maailmasta, ei oppia suoraan pidetä dualistisena, sillä materian nähdään opissa olevan näennäistä. Lähestyttäessä keskiaikaa ja kirkon valtaannousua antimateria sai vahvan kristillisen ja jumaluuteen liittyvän leiman. Teologian tutkimusta ja ajattelua ohjasi vahvasti tällöin Tuomas Akvinolaisen tomismi.
Aiheesta muualla

Robinson, Howard: Dualism The Stanford Encyclopedia of Philosophy. The Metaphysics Research Lab. Stanford University. (englanniksi)
Selin, Risto: Dualismi. Teoksessa Selin, Risto: Ihmeellinen maailma: Skeptikon tietosanakirja.  (Ursan julkaisuja 81)  Helsinki: Tähtitieteellinen yhdistys Ursa, 2001.  ISBN 952-5329-19-4
Musée Picasso

Musée Picasso
Musée Picasso
Musée Picasso on Pariisissa sijaitseva taidemuseo, joka esittelee espanjalaisen taidemaalari Pablo Picasson tuotantoa. Vuonna 1985 avatussa museossa on yli 3 000 Picasson taideteosta. Kokoelmassa on piirroksia, keramiikkaa ja maalauksia. Museossa on myös Picasson henkilökohtainen taidekokoelma, joka sisältää muun muassa Paul Cézannen ja Henri Matissen töitä.
Kokoelma on aikajärjestyksessä alkaen toisesta kerroksesta, jossa esitellään Picasson sinistä ja vaaleanpunaista kautta sekä kubismia ja klassismia. Esillä on myös Picasson tunnetuimpia maalauksia, muun muassa Veljekset, Kaksi naista juoksee rannalla ja Suudelma.
Museorakennuksena toimii Hôtel Salé -niminen barokkityylinen kaupunkipalatsi, joka on rakennettu vuosina 1656–1661 suolaveronkerääjä Pierre Aubert de Fontenayn asunnoksi. Talon suunnitteli arkkitehti Jean Boullier. Porraskäytävää koristavat Martin Desjardinsin veistokset. Palatsi takavarikoitiin Ranskan valtiolle vallankumouksen jälkeen, ja se toimi 1800-luvulla muun muassa poikakouluna. Pariisin kaupunki osti rakennuksen vuonna 1962, ja se peruskorjattiin vuosina 1976–1979 Picasso-museon käyttöön.
Aiheesta muualla

Wikimedia Commonsissa on kuvia tai muita tiedostoja aiheesta .
Museon kotisivu (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI 2  VIAF 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Australia 
Maantieteelliset:  Mérimée 
Tieteilijät:  CiNii 
Taiteenala:  ULAN 
Henkilöt:  ISIL 
Muut:  IdRef
Sunti

| Sunti> Sund |
| --- | --- |

 Kaupungin kartta, jossa Sunti korostettuna.  Vaasan alueellinen jako
Kaupunki:  Vaasa
Suurpiiri:  Palosaaren suuralue
Kaupunginosa nro:  17
Väkiluku:  591 (31.12.2015)
Postinumero(t):  65200
Lähialueet:  Yliopisto, Vikinga, Palosaaren keskus
Sunti (ruots. Sund) on Vaasan 17. kaupunginosa ja tilastollinen pienalue Palosaaren suuralueella. Se oli Vaasan satama-aluetta 1700-luvulta aina 1890-luvun alkuun asti. Telakkatoiminta jatkui vielä alueella ulkosataman jo muutettua Vaskiluotoon. Satama-ajasta muistuttavat rannassa sijaitsevat makasiinirakennukset jotka toimivat nykyään merimuseona.
Alueen pohjoisosassa sijaitsee Vaasan Veden jätevedenpuhdistamo.
Pienalue rajoittuu idässä Wolffintiehen ja etelässä Palosaarentiehen. Alueeseen kuuluvat myös länsiosassa sijaitsevat Mansikkasaari ja Pikisaari. Vuonna 2015 Suntin alueella asui 591 asukasta.
Lauri Ala-Myllymäki

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. kesäkuuta 1997 (ikä 27)
Syntymäpaikka: Pirkkala, Suomi
Pelipaikka: keskikenttäpelaaja
Pituus: 182 cm
Lempinimi: Lämmi
Seura
Seura: Ilves
Pelinumero: 24
Junioriseurat
2002–2014: Ilves
Seurat
| Vuodet | Seura | O | (M) |
| 2013–2020 | Ilves | 198 | (40) |
| 2021–2022 | Venezia | 0 | (0) |
| 2022 | → Triestina (laina) | 8 | (0) |
| 2023– | Ilves | 41 | (8) |
| Yhteensä | Yhteensä | 247 | (48) |
Maajoukkue
| 2013 | Suomi U16 | 15 | (1) |
| 2014 | Suomi U17 | 8 | (2) |
| 2015 | Suomi U18 | 14 | (0) |
| 2016 | Suomi U19 | 1 | (0) |
| 2016 | Suomi U20 | 2 | (0) |
| 2017–2018 | Suomi U21 | 11 | (0) |
 Seurajoukkueuran tilastot kattavat vain kansalliset sarjat, päivitetty 21. tammikuuta 2025.  Maajoukkueuran tilastot päivitetty 9. helmikuuta 2019.
Lauri Elias Ala-Myllymäki (s. 4. kesäkuuta 1997 Pirkkala) on suomalainen jalkapalloilija. Hän edustaa Veikkausliigassa pelaavaa Ilvestä. Pelipaikaltaan Ala-Myllymäki on keskikenttäpelaaja.
Ala-Myllymäen kasvattajaseura on Tampereen Ilves. Hän debytoi seuran edustusjoukkueessa Ykkösessä 2013 pelaten kauden aikana kymmenen ottelua, joissa hän onnistui maalinteossa kahdesti. Toisella kaudellaan Ykkösessä Ala-Myllymäen vastuu kasvoi ja hän esiintyi 25 ottelussa. Ilves nousi Veikkausliigaan kaudeksi 2015 Myllykosken Pallon menetettyä liigalisenssinsä, ja Ala-Myllymäki teki debyyttinsä pääsarjassa huhtikuussa 2015 FC Inter Turkua vastaan. Ensimmäisen maalinsa Veikkausliigassa hän teki saman vuoden elokuussa FC KTP:tä vastaan. Ala-Myllymäki valittiin kauden 2016 lopuksi Ilveksen päätösgaalassa seuran parhaaksi pelaajaksi.
Marraskuussa 2020 Ala-Myllymäki teki tammikuusta 2021 alkavan sopimuksen Serie B:ssä pelaavan Venezia FC:n kanssa. Venezia nousi kauden päätteeksi Serie A:han, mutta Ala-Myllymäeltä jäi debyytti tekemättä polvivamman vuoksi. Ensimmäistä kertaa Ala-Myllymäki nimettiin Venezian kokoonpanoon Italian cupin ottelussa Ternanaa vastaan 14. joulukuuta 2021. Hän seurasi kuitenkin koko ottelun vaihtopenkiltä. Tammikuussa 2022 Ala-Myllymäki siirtyi kauden 2022–2023 loppuun asti ulottuvalla lainasopimuksella Serie C -seura Triestinaan.
Tammikuussa 2023 Ala-Myllymäen sopimus Venezian kanssa purettiin, ja hän palasi takaisin Ilveksen riveihin kaksivuotisella sopimuksella.
Ala-Myllymäki nousi ikäluokkansa maajoukkueeseen 2013 ja vakiinnutti asemansa avauskokoonpanon pelaajana pelaamalla yhtä vaille kaikissa vuoden maaotteluissa. Hän on edustanut Suomen nuorten maajoukkuetta 11 kertaa ja poikamaajoukkueita yhteensä 40 kertaa helmikuun 2019 loppuun mennessä. Suomen alle 18-vuotiaiden jalkapallomaajoukkueessa hän on toiminut myös kapteenina.
Sini Sabotagen diskografia

| Julkaisut |
| --- | --- | --- |
| ↙Studioalbumit | 2 |  |
| ↙EP:t | 1 |  |
| ↙Singlet | 10 |  |
| ↙Musiikkivideot | 4 |  |
Tämä artikkeli on suomalaisen räppärin Sini Sabotagen diskografiasta.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| 22 m² |  Julkaistu: 5. joulukuuta 2013  Levy-yhtiö: PME Records  Formaatti: CD / Digitaalinen | 27  | – |
| Blueberry Makkonen |  Julkaistu: 7. elokuuta 2020  Levy-yhtiö: Universal Music  Formaatti: Digitaalinen | 26 | – |
EP:t

| Nimi | Julkaisutiedot |
| --- | --- |
Lue mun huulilta:  Julkaistaan: 29. toukokuuta 2015  Formaatti: digitaalinen  Levy-yhtiö: Warner Music Finland
Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2012 | ”Sanaton”  | – | – | – | — |
| 2013 | ”Levikset repee” (mukana VilleGalle) | 1  | 1  | 12  | 22 m² |
| 2013 | ”Miks” | 5  | 14  | 29  | 22 m² |
| 2014 | ”Lambada” | 29  | – | – | 22 m² |
| 2014 | ”Kovempaa kyytiä” | 6  | – | 83  | — |
| 2015 | ”Lue mun huulilta” (mukana Goucci) | – | – | 65  | Lue mun huulilta |
| 2016 | ”Skirt (House Of Sabotage)” (mukana Djangomayn) | – | – | – |  |
| 2016 | ”Aidoin (House Of Sabotage)” | – | – | – |  |
| 2016 | ”Elinkautinen (House Of Sabotage)” | – | – | – |  |
| 2016 | ”Friikki (House Of Sabotage)” (mukana Yeboyah) | – | – | – |  |
| 2017 | ”Lande” | – | – | – |  |
| 2018 | ”Sä oot siinä” (mukana Matti8) | – | – | – |  |
| 2020 | ”Käärmeet” | – | – | – | Blueberry Makkonen |
| 2020 | ”Online” | – | – | – | Blueberry Makkonen |
| 2020 | ”Aerobist” | – | – | – | Blueberry Makkonen |
| 2024 | ”Kuori mua” | – | 12 | 30 |  |
Musiikkivideot

09 (2012)
Levikset repee (2013 – ohj. Joonas Kenttämies)
Lambada (2014 – ohj. Kim Koponen)
Kovempaa kyytiä (2014 – ohj. Kim Koponen)
Lue mun huulilta (2015 – ohj. Kim Koponen)
Kuori Mua (2024 – ohj. Heikki Slåen)
Vierailevana artistina

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Cheek | "Fresh" | Jare Henrik Tiihonen |  | 2009 |
| JVG | "Sun stiflat" | jvg.fi | Heikki Kuula | 2012 |
| Aste | "MRJS!" | Sirkus palaa |  | 2012 |
| Lieminen | "No mut hei" | – |  | 2014 |
| Mäkki | "Yössä" | Ihan pomona | Adi L Hasla | 2015 |
| Mäkki | "Satasen Laina" |  |  | 2019 |
Mukana kokoelmilla

Suomihiphoppia Vol. 5 (2008)
Ipanapa räp (2013)
Yliopisto (Vaasa)

| Yliopisto> Universitet |
| --- | --- |

 Kaupungin kartta, jossa Yliopisto korostettuna.  Vaasan alueellinen jako
Kaupunki:  Vaasa
Suuralue:  Palosaaren suuralue
Kaupunginosa nro:  15
Väkiluku:  159 (31.12.2015)
Postinumero(t):  65200
Lähialueet:  Sunti, Onkilahden ranta, Palosaaren keskus
Yliopisto (ruots. Universitet) on tilastollinen pienalue Vaasassa, Palosaaren suuralueella, jonka alue muodostaa Vaasan 15. kaupunginosan. Alue rajautuu koillisessa Wolffintiehen ja luoteessa Palosaarentiehen, koostuen enimmäkseen Vaasan yliopiston kampusalueesta. Lisäksi siihen kuuluu Vaasan ammattikorkeakoulu ja sen takana sijaitsevat asuinrakennukset. Vuonna 2015 pienalueella asui 159 ihmistä.
Ennen yliopiston perustamista alueella toimi vuoteen 1980 saakka Vaasan puuvillatehdas. Tehtaan perusti August Alexander Levón vuonna 1856. Nykyään tehdasrakennukset ovat pääosin yliopiston käytössä.
Clostridium botulinum

| Clostridium botulinum |
| --- | --- |
 Mikroskooppivalokuva Clostridium botulinum -bakteereista
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Clostridia
Lahko::  Clostridiales
Heimo::  Clostridiaceae
Suku::  Clostridium
Laji::  botulinum
Kaksiosainen nimi
 Clostridium botulinum  van Ermengem (1896) 
Katso myös
   Clostridium botulinum Wikispeciesissä   Clostridium botulinum Commonsissa 
Infobox OKNimi-testi OK: 
Clostridium botulinum on grampositiivinen bakteeri, joka kasvaa hapettomassa ympäristössä ja pystyy tuottamaan itiöitä. Bakteeri on sauvanmuotoinen ja sitä esiintyy maaperässä, vesistöjen pohjissa ja kalojen suolistoissa. Clostridium botulinum ei kasva alle +3 °C:n lämpötilassa, mutta itiöt kestävät hyvin korkeita lämpötiloja.
Clostridium botulinum tuottaa ihmisille vaarallista hermomyrkkyä botuliinia. Botuliini ihmisen elimistössä voi aiheuttaa botulismi-sairauden, joka johtaa pahimmillaan kuolemaan. Elintarvikkeissa bakteerin itiöitä esiintyy hunajassa ja kaloissa. Alle yksivuotiaiden suolistofloora ei ole tarpeeksi kehittynyt estääkseen Clostridium botulinum -bakteerien kasvua, mikä lisää riskiä imeväisbotulismiin sairastumiselle. Tästä syystä Elintarvikevirasto Suomessa ei suosittele hunajaa alle yksivuotiaille.
Aiheesta muualla

Laji.fi: Clostridium botulinum
Ruokavirasto: Clostridium botulinum ja botulismin ehkäisy
National Center for Biotechnology Information (NCBI): Clostridium botulinum, taxonomy (englanniksi)
UniProt, Taxonomy: Clostridium botulinum (englanniksi)
National Center for Biotechnology Information (NCBI): Clostridium botulinum (englanniksi)
WHO: Clostridium botulinum (pdf) (englanniksi)
Clostridium botulinum -bakteeri selviytyy elintarvikeketjussa kohtaamistaan epäsuotuisista olosuhteista useita geneettisiä mekanismeja hyödyntäen
| --- | --- |
Taksonitunnisteet:  Wikidata: Q131268  Wikispecies: Clostridium botulinum  CoL: WBL8  EoL: 996628  GBIF: 3226559  IRMNG: 10030943  ITIS: 960722  LPSN: clostridium-botulinum  NCBI: 1491  NZOR: de5dd4b1-9e04-42d2-bf80-a7864e20dee8  Open Tree of Life: 407605
Seth Rollins

| Seth Rollins |
| --- | --- |
 Seth Rollins vuonna 2015.
Henkilötiedot
Syntynyt: 28. toukokuuta 1986 (ikä 38)  Davenport, Iowa 
Kansalaisuus:  Yhdysvallat 
Showpainija
Kehänimet:  Seth Rollins   Tyler Black    Gixx 
Aktiivisena:  2005-
Pituus:  185 cm 
Paino:  98 kg 
Kouluttajat:  Danny Daniels 
Colby Lopez (s. 28. toukokuuta 1986 Iowa, USA)  on yhdysvaltalainen showpainija. Lopez työskentelee WWE-showpainiorganisaatiossa nimellä Seth "Freakin" Rollins. Hän on Raw-brändin alaisuudessa.
Uran alku

Lopez aloitteli painiuraa vuonna 2005 painimellä Gixx, mutta vaihtoi nimensä Tyler Blackiksi liittyessään Independent Wrestling Association Mid-South {IWA) organisaatioon. Suurempaa näkyvyyttä Lopez sai, kun vuonna 2007 liittyi Ring of Honor-organsaatioon. hän voitti kahdesti ROH World Tag Team Championship mestaruuden yhdessä Jimmy Jacobsin kanssa. Vuonna 2010 hän myös saavutti ROH World Championship mestaruuden voittamalla Austin Ariesin.
Tyler Black hävisi mestaruuden 210 päivän jälkeen Roderick Strongille ennen siirtymistään World Wrestling Entertainmentin riveihin.
Filmografia

| Vuosi | Elokuva | Rooli | Huom>  |
| --- | --- | --- | --- |
| 2016 | Sharknado: The 4th Awakens | AstroTech Lopez | Filmi debyytti |
| 2017 | The Jetsons & WWE: Robo-WrestleMania! | Seth Rollins/Reactor Rollins | ääni |
| 2017 | Armed Response | Brett |  |
| 2019 | Koiranpäivät | Norm | ääni |
| 2020 | Like a Boss | Byron |  |
Mestaruudet ja saavutukset

All American Wrestling
AAW Heavyweight Championship (2 kertaa)
AAW Tag Team Championship (2 kertaa) – Marek Braven (1) ja Jimmy Jacobsin (1)
Florida Championship Wrestling
FCW Florida Heavyweight Championship (1 kerta)
FCW Jack Brisco 15 Championship (1 kerta)
FCW Florida Tag Team Championship (1 kerta) – Richie Steamboatin kanssa
Ring of Honor
ROH World Championship (1 kerta)
ROH World Tag Team Championship (2 kertaa) – Jimmy Jacobsin kanssa
ROH World Tag Team Championship Tournament voitto (2008) – Jimmy Jacobsin kanssa
WWE
World Heavyweight Championship (1 kerta)
WWE Championship (2 kertaa)
WWE Universal Championship (2 kertaa)
NXT Championship (1 kerta)
WWE Intercontinental Championship (2 kertaa)
WWE United States Championship (2 kertaa)
WWE Tag Team Championship (6 kertaa) – Roman Reignsin (1), Dean Ambrosen (2), Jason Jordanin (1), Braun Strowmanin (1), ja Buddy Murphyn (1) kanssa
Money in the Bank voitto (2014)
Miesten Royal Rumble voitto (2019)
Aiheesta muualla

Colby Lopez: IMDB
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
WWE:n mestarit
WWE Universal mestarit
Seth Rollins Universal Championship-mestarina
Seth Rollins Money in the Bank voittajana 2015
Rock and Roll Hall of Fame

Rock and Roll Hall of Famen rakennus Clevelandissä Eriejärven rannalla.
Rock and Roll Hall of Fame on Clevelandissä, Ohiossa sijaitseva museo ja kunniagalleria, jonka tarkoituksena on kerätä ja säilyttää rock-musiikkiin merkittävästi vaikuttaneiden artistien ja tuottajien historiaa.
Museo

Museon perustamisesta vastanneen Rock and Roll Hall of Fame -säätiön perusti vuonna 1983 joukko musiikkiteollisuuden johtohahmoja. Heihin kuuluivat muun muassa Atlantic Recordsin perustaja Ahmet Ertegün ja Rolling Stone -lehden julkaisija Jann Wenner. Miesten tarkoituksena oli perustaa pysyvä pyhäkkö rockmusiikille.
Museorakennuksen sijoituspaikaksi suunniteltiin aluksi Manhattania New Yorkissa, jossa se olisi lähellä levytysteollisuuden keskusta. Sijoituspaikasta lähti kilpailemaan myös Cleveland ja moni muu rockin kannalta tärkeä kaupunki, kuten New Orleans, Memphis, Chicago ja San Francisco. Säätiö valitsi vuonna 1986 museon sijoituspaikaksi Clevelandin. Valintaan vaikutti se, että 1950-luvulla tunnettu clevelandilainen radio-DJ Alan Freed oli se, joka teki ”rock and roll” -nimityksestä tunnetun. Cleveland oli myös saanut kerättyä julkista ja yksityistä rahoitusta museon kehittämiseen.
Museorakennuksen suunnitteli arkkitehti I. M. Pei. Lasinen ja kulmikas rakennus on lattiapinta-alaltaan 14 000 neliömetriä. Museo rakennettiin Eriejärven rannalle ja avattiin yleisölle vuonna 1995. Museossa sijaitsee rockin kunniagalleria ja erilaisia vaihtuvia näyttelyitä, joissa esitellään rockiin ja sen historiaan ja merkitykseen liittyviä esineitä. Niihin kuuluu muun muassa tunnettujen artistien käyttämiä soittimia ja vaatteita, sanoitusten luonnoksia, kirjeitä, alkuperäistä albumikansitaidetta ja valokuvia. Museossa on myös laaja tutkimuskirjasto ja arkisto, ja siellä järjestetään konferensseja ja symposiumeja.
Kunniagalleria

Rock and Roll Hall of Fame -kunniagalleriaan on mahdollista päästä 25 vuotta ensimmäisen levyn julkaisemisen jälkeen ja ehdokkailta odotetaan merkittävää, osoitettavissa olevaa vaikuttamista rockin historiaan. Kunniagalleriassa on neljä kategoriaa: esiintyjät, ei-esiintyjät, varhaiset vaikuttajat ja vuodesta 2000 eteenpäin ”tukijoukot” (sidemen) eli sessio- ja konserttimuusikot.
Kunniagalleriaan otetaan vuosittain muutamia uusia jäseniä näyttävässä seremoniassa. Se järjestettiin ensimmäisinä vuosina New Yorkin Waldorf Astoria -hotellissa, myöhemmin Clevelandissa ja Los Angelesissa, ja vuonna 2014 se pidettiin New Yorkin Brooklynin Barclays Centerissä.
Ensimmäisinä kunniagallerian jäseniksi pääsivät tammikuussa 1986 Chuck Berry, James Brown, Ray Charles, Sam Cooke, Fats Domino, The Everly Brothers, Buddy Holly, Jerry Lee Lewis, Little Richard, ja Elvis Presley. Ainoa pohjoismaalainen listalle päässyt on ruotsalainen pop-yhtye ABBA.
Uusien jäsenten valintaprosessi on herättänyt keskustelua ja erityisesti progressiivisen rockin ja heavy metalin edustajat ovat katsoneet joutuneensa tarkoitushakuisesti syrjäytetyiksi. Toisten mielestä puolestaan uusia jäseniä otetaan vuosittain liikaa ja jäsenyyden arvo on kokenut inflaation.lähde?